

 Република Србија

 ВЛАДА РЕПУБЛИКE СРБИЈЕ

CABET ЗА БОРБУ ПРОТИВ КОРУПЦИЈE

 72 Број: 021-7248/2024

 29. јул 2024. године

 Б е о г р а д

**2024**

**ИЗВЕШТАЈ О ПОЛОЖАЈУ РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ КАО ТУЖЕНОГ У ОГРОМНОМ БРОЈУ УПРАВНИХ СПОРОВА ЗБОГ ЋУТАЊА УПРАВЕ ПРЕД УПРАВНИМ СУДОМ У ПЕРИОДУ 2013 - 2023. ГОДИНЕ**

**Садржај:**

1. Увод............................................................................................................................стр. 3.

2. (Не)поступање Републичког фонда за пензијско и инвалидско осигурање као основ за покретање управних спорова због „ћутања управе”.........................стр. 4.

3. Микрофилмовање и скенирање документације у Републичком фонду за пензијско и инвалидско oсигурање.........................................................................стр. 9.

4. Број тужби због ћутања управе поднетих Управном суду у периоду од 2010. до 31. децембра 2023. године против туженог Републичког фонда за пензијско и инвалидско осигурање, са Одлукама Управног суда, према подацима Управног суда ..................................................................................................................................стр. 10.

5. Трошкови које је тужени Републички фонд за пензијско и инвалидско осигурање обавезан да исплати тужиоцима који су имали пуномоћнике у управним споровима чији је основ био ћутање управе по годинама, према подацима РФПИО.......................................................................................................стр. 16.

6. Трошкови управних спорова чији је основ ћутање управе на које је обавезан Републички фонд за пензијско и инвалидско осигурање према анализи Савета за борбу против корупције.............................................................................................стр. 18.

7. Отежан рад Управног суда због огромног броја управних спорова чији је основ ћутање управе, превасходно спорова у којима је тужен Републички фонд за пензијско и инвалидско осигурање.........................................................................стр. 23.

8. Закључак.....................................................................................................................стр. 24.

9. Препоруке..................................................................................................................стр. 25.

**УВОД**

Циљ управног спора је обезбеђење судске заштите права странака у случајевима када су та права повређена управним актима.

Законом о уређењу судова и Законом о седиштима и подручјима судова и јавних тужилаштава прописана је надлежност судова, према којој Управни суд суди у управним споровима и врши друге послове одређене законом.

Управни спор може се покренути против управног акта који је донет у другом степену и против првостепеног управног акта против кога није дозвољена жалба у управном поступку.

Поред тога, управни спор се може покренути, како је то прописано чланом 15. Закона о управним споровима[[1]](#footnote-1) и када надлежни орган о захтеву, односно жалби странке није донео управни акт, под условима предвиђеним овим законом (ћутање управе).

Ћутање управе се јавља у више видова:

- ћутање управе првостепеног органа; - ћутање другостепеног органа; - двоструко ћутање управе; - ћутање управе у једностепеном поступку.

Судска заштита од ћутања управе покреће се тужбом Управном суду.

Чланом 19. Закона о управним споровима прописан је рок за подношење тужбе због ћутања управе: Ако другостепени орган, у року од 60 дана од дана пријема жалбе или у законом одређеном краћем року, није донео решење по жалби странке против првостепеног решења, а не донесе га ни у даљем року од седам дана по накнадном захтеву странке поднетом другостепеном органу, странка по истеку тог рока може поднети тужбу због недоношења захтеваног акта.

Такође, ако првостепени орган по захтеву странке није у року предвиђеном законом којим се уређује општи управни поступак, донео решење против којег није дозвољена жалба, а не донесе га ни у даљем року од седам дана по накнадном захтеву странке, странка по истеку тог рока може поднети тужбу због недоношења захтеваног акта.

Устав Србије јемчи сваком право на судску заштиту у случају повређених или ускраћених људских или мањинских права (члан 22. Устава), право да се правично и у разумном року јавно расправи и одлучи о његовим правима и обавезама (члан 32. Устава), затим, право на жалбу или друго правно средство против одлуке којом се одлучује о његовом праву, обавези или на закону заснованом интересу (члан 36. Устава). Чланом 97. Устава прописано је да Република Србија уређује и обезбеђује, између осталог, остваривање и заштиту слобода и права грађана; уставност и законитост; поступак пред судовима и другим државним органима.

**(НЕ) ПОСТУПАЊЕ РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ КАО ОСНОВ ЗА ПОКРЕТАЊЕ УПРАВНИХ СПОРОВА ЗБОГ „ЋУТАЊА УПРАВЕ”**

Управни спорови чији је правни основ ћутање управе, нису новина када је Републички фонд за пензијско и инвалидско осигурање у питању, (у даљем тексту: РФПИО).

Међутим, оно што је забрињавајуће јесте чињеница да се број управних спорова у којима је РФПИО тужен због ћутања управе у последњих десет година увећао за чак 1000 пута, односно од свега 55 таквих спорова 2012. године до око 50.000 спорова током 2023. године у којима је тужени РФПИО био обавезан да странкама које су као тужиоце заступали адвокати исплати износ преко 911.000.000,00 (деветсто једанаест милиона динара), без трошкова извршних поступака, трошкова јавног извршитеља и законске затезне камате, што са таквим трошковима прелази износ од преко 1.000.000.000 (једне милијарде) динара.

Разлози за увећање броја управних спорова чији је основ ћутање управе у којима је тужен РФПИО су вишеструки, од несавесног рада и лоше организације самог Фонда са једне, и индиција о постојању организованих коруптивних радњи са друге стране, у циљу стицања имовинске користи трећих лица на штету РФПИО.

Обавезним пензијским и инвалидским осигурањем обезбеђују се права за случај старости, инвалидности, смрти и телесног оштећења, као и потребе за помоћи и негом другог лица.

По Закону о пензијском и инвалидском осигурању предвиђене су следеће врсте права:

За случај старости: - право на старосну пензију; - право на превремену старосну пензију;

За случај инвалидности: - право на инвалидску пензију;

За случај смрти: - право на породичну пензију;

За случај телесног оштећења проузрокованог повредом на раду или про- фесионалном болешћу: - право на новчану накнаду за телесно оштећење;

За случај потребе за помоћи и негом другог лица:

- право на новчану накнаду за помоћ и негу другог лица.

У свим наведеним случајевима, Фонд је надлежан и обавезан да у законом предвиђеном року одлучи о набројаним правима, односно захтевима и жалбама осигураника. Тај законски рок је 60 дана.

Захтеви за остварење права из пензијског и инвалидског осигурања се подносе филијалама које су надлежне по месту последњег осигурања, односно у филијали где подносилац захтева има пребивалиште (под условом да је од престанка осигурања протекло више од 12 месеци).

Поред захтева за остварење права из пензијског и инвалидског осигурања, странке могу Фонду подносити и захтеве за издавање разних уверења o којима се води службена евиденција, где је рок за поступање по захтеву краћи, односно износи 8 дана од дана подношења захтева у складу са чл. 29 Закона о општем управном поступку, односно уверења о којима се не води службена евиденција за које рок за доношење износи 30 дана у складу са чл. 30. Закона о општем управном поступку.

Уколико Филијала РФПИО у наведеним законским роковима не донесе решење којим је одлучено о поднетом захтеву, незадовољна странка има право да изјави жалбу другостепеном органу Фонда због ћутања управе.

Другостепени орган који одлучује о жалби је Дирекција РФПИО. Уколико Дирекција као другостепени орган утврди да су испуњени услови за подношење жалбе због ћутања управе затражиће од првостепеног органа да га обавести о разлозима због којих није благовремено донео решење.

Уколико су разлози ћутања првостепеног органа оправдани, другостепени орган ће наложити првостепеном органу да изда решење у року који не може бити дужи од 30 дана. Уколико су пак разлози недоношења решења неоправдани, у том случају другостепени орган може сам решити такву управну ствар или наложити првостепеном органу да изда решење у року не дужем од 15 дана. Уколико првостепени орган ни у том року не поступи по издатом налогу, другостепепени орган има обавезу да сам реши управну ствар уместо првостепеног органа.

Дакле, разлози за непоступање Фонда по поднетим захтевима могу бити оправдани, узроковани кривицом саме странке која није доставила потпуну документацију. Међутим, у највећем броју случајева такви разлози су неоправдани и узроковани су пре свега неажурношћу самог Фонда.

Поред неажурности, неоправдани разлози за ћутање управе се могу односити и на недостатак документације, односно досијеа странке.

Догађа се да је досије странке у судском предмету поводом раније поднете тужбе, а да странка према Фонду истакне неке нове захтеве који се не могу решити јер је досије осигураника у Управном суду по раније поднетој тужби.

Поред непостојања документације, односно досијеа странака, најупечатљивији случајеви злоупотребе и несавесности Фонда, су случајеви када је Управни суд доносио решења којима се поступак обуставља, са обавезом туженог Фонда да сноси трошкове управног спора.

До оваквих решења Управног суда дошло је након накнадног одлучивања Дирекције РФПИО по жалби странке, а пошто је тужба већ поднета, што указује да је по жалби могло бити благовремено одлучено.

Као што је то већ наведено, у овом случају Фонд је дакле располагао са целокупном документацијом, односно досијеима странака које су уредно подносиле захтеве за остварење неког од права из пензијског и инвалидскког осигурања, међутим и поред те чињенице Фонд није у законом прописаним року доносио решења којима је одлучио о захтевима странака, већ је то учинио накнадно, тек након што је због непоступања Фонда, незадовољна странка, након ургенције, поднела тужбу Управном суду због ћутања управе.

У конкретном случају након што је Управни суд туженом Фонду доставио тужбу са налогом да се изјасни о поднетој тужби и достави списе органа, Фонд уз одговор доставља и решење којим је накнадно одлучено о поднетом захтеву странке, које решење потом Управни суд доставља странци на изјашњење да ли је задовољна са њим, те уколико адвокат странке достави поднесак у којем се изјашњава да је странка задовољна са донетим решењем, Управни суд доноси решење којим се поступак обуставља.

Међутим истовремено донетим решењем Управни суд обавезује Фонд на накнаду трошкова управног спора за састав тужбе и поднеска којим се странка изјашњава о решењу којег је у међувремену добила, са образложењем да је Фонд обавезан на накнаду трошкова јер је својим пропуштањем довео до управног спора.

Број управних спорова који су окончани на овај начин само у последњих пет година у је порастао неколико пута и то:

* 2018. године од укупно 2.327 решених предмета у споровима због ћутања управе у 1.346 предмета је донето решење о обустави поступка;
* 2019. године од укупно 3.604 решених предмета у споровима због ћутања управе у 2.450 је донето решење о обустави поступка:
* 2020. године од укупно 3.903 решених предмета у споровима због ћутања управе у 2.847 је донето решење о обустави поступка;
* 2021. године од укупно 7.419 решених предмета у споровима због ћутања управе у 5.393 је донето решење о обустави поступка;
* 2022. године од укупно 8.672 решених предмета у споровима због ћутања управе у 5.403 је донето решење о обустави поступка;
* 2023. године од укупно 11.473 решених предмета у споровима због ћутања управе у 5.955 је донето решење о обустави поступка.

Странке често користе професионалну правну помоћ због ћутања управе што проузрокује настанак трошкова заступања, који у случају успеха тужиоца у спору, падају на терет туженог Фонда, а обрачунавају се према адвокатској тарифи.

Најчешћи случајеви који се појављују као основ ћутања од стране Фонда, који узрокују наведене управне спорове односе се на: Захтеве за доношење решења о висини пензије након престанка важења Закона о привременом уређивању начина исплате пензија; захтеве за доношење решења о усклађивању пензије за 11%; захтеве за доношење новог решења којим се пензија увећава за 20%; захтеве за усклађивање пољоприведне пензије; захтеве за издавање уверења о извршеним усклађивањима пензије; захтеве за издавање уверења о висини неисплаћених износа пензије за време важења Закона о привременом уређивању начина исплата пензија и сл.

Поред неажурности Фонда постоји фама или поговарање да неки службеници Фонда злоупотребљавају податке о корисницима пензија, да их обелодањују непозваним лицима која даље наводе осигуранике да туже Фонд због ћутања управе и „зараде” кроз наплату трошкова поступка.

У тим случајевима можемо говорити о узрочно-последичној вези између радника Фонда и непозваних трећих лица, којима се неовлашћено трасира пут за подношење више десетина или стотина различитих захтева са циљем да се због ћутања управе покрене управни спор за кога је извесно да ће бити решен у корист тужиоца.

О напред наведеним незаконитим појавама, нарочито када је почев од 2018. и 2019. године драстично скочио раст управних спорова због ћутања управе против Дирекције фонда, на колегијумима стручне службе савесни радници Фонда су упозоравали руководство Фонда о наведеним незаконитим појавама, предлажући мере и активности којима би се спречиле и санкционисалне наведене злоупотребе[[2]](#footnote-2).

Очигледно је да руководство РФПИО није предузимало радње у циљу спречавања злоупотреба на које је упозорено.

**МИКРОФИЛМОВАЊЕ И СКЕНИРАЊЕ ДОКУМЕНТАЦИЈЕ У РЕПУБЛИЧКОМ ФОНДУ ЗА ПЕНЗИЈСКО И ИНВАЛИДСКО ОСИГУРАЊЕ**

Републички фонд за пензијско и инвалидско осигурање је годинама микрофилмовао документацију из досијеа осигураника, односно корисника пензија, те су случајеви непостојања документације, односно досијеа у Фонду који су већ достављени Управном суду у управном спору у којем се решава по тужби странке о законитости раније донетог управног акта били ретки. Сходно томе били су ретки и примери када иста странка у току трајања ранијег управног спора поднесе један или више нових захтева по којима Фонд није могао да решава с обзиром да је досије достављен суду, а сами тим су и управни спорови чији је основ ћутањe управе у којима је тужен РФПИО били ретки, 2013. године 116 спорова, 2014. године 779 спорова.

Истовремено ставом 3. члана 118. Закона о општем управном поступку је прописано да су микрофилмска или електронска копија јавне исправе и репродукција копије јавне исправе изједначени у поступку доказивања са јавном исправом ако их је издао орган у границама своје надлежности.

Предмет микрофилмовања може бити и скенирана документација, где се у случају предаје скениране документације на микрофилмовање два скена рачунају као један документ. Микрофилмови са снимљеном документацијом морају, између осталог, садржати почетак и крај предмета, додатне обрасце за развдајање предмета где документација на микрофилму мора бити сортирана у растућем низу по броју досијеа.

Савет за борбу против корупције се захтевом за приступ информацијама од јавног значаја обратио Републичком фонду за пензијско и инвалидско осигурање дана 4. 10. 2023. године, између осталог и захтевом за достављање информације да ли РФПИО и даље врши микрофилмовање и скенирање документације и досијеа.

У одговору РФПИО[[3]](#footnote-3) Савет је обавештен да не постоји законска обавеза РФПИО за микрофилмовањем документације корисника пензија, као и да позитивни законски прописи (у различитим периодима различити прописи) дају могућност да се Фонд ослободи папирне документације ради лакшег поступања са архивском документацијом, као и да се микрофилмовање документације у РФПИО ради у континуитету од 1974 године.

Истим обавештењем Савету је указано да су се почетком 2000-их појавиле нове опције обраде и чувања документације - скенирање, као неупоредиво квалитетнији начин чувања и приступа обрађеној документацији, те да се са скенирањем документације отпочело већ 2000. године, али се обимнијем скенирању приступило 2002. године, када су се стекли технички услови - замена терминала ПС рачунарима и набавке сториџа.

Када је у питању достава документације Управном суду у управним споровима у којима је тужен РФПИО, у одговору се наводи да у ситуацијама када је поднета тужба због ћутања другог степена, уз одговор на тужбу Управном суду се доставља фотокопија другостепене одлуке, а списи предмета се враћају надлежној филијали на даље поступање уз пропратни акт, односно остају у оригиналу у надлежној филијали Фонда.

**БРОЈ ТУЖБИ ЗБОГ ЋУТАЊА УПРАВЕ ПОДНЕТИХ УПРАВНОМ СУДУ У ПЕРИОДУ ОД 2010. ДО 31. ДЕЦЕМБРА 2023. ГОДИНЕ ПРОТИВ ТУЖЕНОГ РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГРАЊЕ, СА ОДЛУКАМА УПРАВНОГ СУДА, ПРЕМА ПОДАЦИМА УПРАВНОГ СУДА**

На основу захтева Савета за борбу против корупције Владе Републике Србије који је упућен Управном суду у Београду за приступ информацијама од јавног значаја о броју тужби чији је основ ћутање управе у којима је тужен РФПИО, Управни суд је Савету доставио детаљну информацију о траженом броју предмета, као и о начину њиховог решавања у периоду од 2010. до 31. децембра 2023. године и то предмета, у којима је тужена Дирекција РФПИО, Покрајински фонд за пензијско и инвалидско осигурање и Републички фонд за пензијско и инвалидско осигурање - Дирекција фонда, Одељење Нови Сад[[4]](#footnote-4), с тим што је Савет у овом Извештају анализирао податке о управним споровима од 2013. до 31. децембра 2023. године с обзиром да до априла месеца 2012. године у информационом систему суда није постојало „ћутање управе”, као посебан основ спора.

Из достављеног обавештења Управног суда одмах су јасно уочљиве две чињенице које се односе на диспропорцију броја тужби које су поднете против Дирекције РФПИО у Београду и броја тужби које су поднете против Покрајинског фонда за пензијско осигурање и Дирекције фонда, Одељења Нови Сад, чији је број драстично мањи, као и чињенице да се број тужби због ,,ћугања управе“ поднетих против Дирекције РФПИО у Београду сукцесивно повећавао из године у годину, да би у последње четири године доживео кулминацију од преко 117.737 тужби које су поднете Управном суду у Београду до 31. децембра 2023. године.

Број тужби-предмета против Дирекције Републичког фонда за пензијско и инвалидско осигурање, са основом спора ћутање управе, по годинама је:

Година пријема предмета: Број примљених предмета:

 2010 0\*

 2011 0\*

 2012 55\*

 2013 116

 2014 779

 2015 2070

 2016 1913

 2017 2675

 2018 4682

 2019 4877

 2020 9752

 2021 20018

 2022 39502

 2023 48465

Број решених предмета против Републичког фонда за пензијско и инвалидско осигурање, са основом спора ћутање управе, по годинама је:

2010. година: 0\* решених предмета са основом спора ћутање управе против Републичког фонда за пензијско и инвалидско осигурање.

2011. година: 0\* решених предмета са основом спора ћутање управе против Републичког фонда за пензијско и инвалидско осигурање.

2012. година: 16\* решених предмета са основом спора ћутање управе против Републичког фонда за пензијско и инвалидско осигурање (9-одбачено, 4-одбијено, 3-уважено).

2013. година: 73 решених предмета са основом спора ћутање управе против Републичког фонда за пензијско и инвалидско осигурање (37-одбачено, 8-одбијено, 18-уважено, 10-обустављен поступак).

2014. година: 117 решених предмета са основом спора ћутање управе против Републичког фонда за пензијско и инвалидско осигурање (46-одбачено, 7-одбијено, 26-уважено, 34-обустављен поступак, 4-решено на други начин).

2015. година: 1.008 решених предмета са основом спора ћутање управе против Републичког фонда за пензијско и инвалидско осигурање (136-одбачено, 38-одбијено, 279-уважено, 526-обустављен поступак, 26-решено на други начин, 3-утврђен прекид поступка).

2016. година: 2.045 решених предмета са основом спора ћутање управе против Републичког фонда за пензијско и инвалидско осигурање (97-одбачено, 46-одбијено, 757-уважено, 1117-обустављен поступак, 18-решено на други начин, 10-утврђен прекид поступка).

2017. година: 2.392 решених предмета са основом спора ћутање управе против Републичког фонда за пензијско и инвалидско осигурање (1-предмет на надлежност, 351-одбачено, 143-одбијено, 740-уважено, 1121-обустављен поступак, 10-решено на други начин, 26-утврђен прекид поступка).

2018. година: 2.327 решених предмета са основом спора ћутање управе против Републичког фонда за пензијско и инвалидско осигурање (359-одбачено, 339-одбијено, 237-уважено, 1346-обустављен поступак, 9-решено на други начин, 37-утврђен прекид поступка).

2019. година: 3.604 решених предмета са основом спора ћутање управе против Републичког фонда за пензијско и инвалидско осигурање (278-одбачено, 485-одбијено, 333-уважено, 2450-обустављен поступак, 4-решено на други начин, 54-утврђен прекид поступка).

2020. година: 3.903 решених предмета са основом спора ћутање управе против Републичког фонда за пензијско и инвалидско осигурање (207-одбачено, 466-одбијено, 310-уважено, 2847-обустављен поступак, 9-решено на други начин, 64-утврђен прекид поступка).

2021. година: 7.419 решених предмета са основом спора ћутање управе против Републичког фонда за пензијско и инвалидско осигурање (441-одбачено, 620-одбијено, 734-уважено, 5393-обустављен поступак, 54-решено на други начин, 177-утврђен прекид поступка).

2022. година: 8.672 решених предмета са основом спора ћутање управе против Републичког фонда за пензијско и инвалидско осигурање (784-одбачено, 343-одбијено, 1864-уважено, 5.403-обустављен поступак, 23-решено на други начин, 255-утврђен прекид поступка).

2023. година: 11.473 решених предмета са основом спора ћутање управе против Републичког фонда за пензијско и инвалидско осигурање (1334 - одбачено, 568 - одбијено, 2559 – уважено, 5955 - поступак обустављен, 17 - решено на други начин, 1039 - утврђен прекид поступка).

Напомињемо да до априла месеца 2012. године у информационим системима Суда није постојало ,,ћутање управе” као посебан основ спора, стога за тај период нису уврштени подаци о броју тужби-предмета због ћутања управе. Међутим, с обзиром да је Управни суд доставио Савету информацију о свим предметима против Републичког фонда за пензијско и инвалидско осигурање, без обзира на основ спора за 2010., 2011 и 2012. годину, Савет је овим Извештајем обухватио и те године.

Година пријема предмета: Број примљених предмета:

 2010 2942

 2011 2466

 2012 5253

2. Број тужби-предмета против Покрајинског фонда за пензијско и инвалидско осигурање, са основом спора ћутање управе, по годинама је:

Година пријема предмета: Број примљених предмета:

 2010 0\*

 2011 0\*

 2012 1\*

 2013 5

 2014 53

 2015 301

 2016 374

 2017 889

 2018 612

 2019 667

 2020 229

 2021 388

 2022 14

 2023 40

Број решених предмета против Покрајинског фонда за пензијско и инвалидско осигурање, са основом спора ћутање управе, по годинама је:

2010. година: 0\* решених предмета са основом спора ћутање управе против Покрајинског фонда за пензијско и инвалидско осигурање.

2011. година: 0\* решених предмета са основом спора ћутање управе против Покрајинског фонда за пензијско и инвалидско осигурање.

2012. година: 1\* решен предмет са основом спора ћутање управе против Покрајинског фонда за пензијско и инвалидско осигурање (1-одбачена тужба).

2013. година: 1 решен предмет са основом спора ћутање управе против Покрајинског фонда за пензијско и инвалидско осигурање (1-уважена тужба).

2014. година: 2 решена предмета са основом спора ћутање управе против Покрајинског фонда за пензијско и инвалидско осигурање (2-решено на други начин).

2015. година: 202 решених предмета са основом спора ћутање управе против Покрајинског фонда за пензијско и инвалидско осигурање (52-одбачено, 12-одбијено, 13-обустављен поступак, 2-решено на други начин, 123-уважена).

2016. година: 174 решених предмета са основом спора ћутање управе против Покрајинског фонда за пензијско и инвалидско осигурање (11-одбачено, 9-одбијено, 38-обустављен поступак, 116-уважено).

2017. година: 465 решених предмета са основом спора ћутање управе против Покрајинског фонда за пензијско и инвалидско осигурање (20-одбачено, 112-одбијено, 211-обустављен поступак, 1-решен на други начин, 121-уважена).

2018. година: 529 решених предмета са основом спора ћутање управе против Покрајинског фонда за пензијско и инвалидско осигурање (23-одбачено, 105-одбијено, 365-обустављен поступак, 2-утврђен прекид поступка, 1-решен на други начин, 33 уважена).

2019. година: 661 решених предмета са основом спора ћутање управе против Покрајинског фонда за пензијско и инвалидско осигурање (20-одбачено, 129-одбијено, 457-обустављен поступак, 1-утврђен прекид поступка, 1-решен на други начин, 53-уважена).

2020. година: 560 решених предмета са основом спора ћутање управе против Покрајинског фонда за пензијско и инвалидско осигурање (23-одбачено, 99-одбијено, 397-обустављен поступак, 8-утврђен прекид поступка, 33-уважена).

2021. година: 390 решених предмета са основом спора ћутање управе против Покрајинског фонда за пензијско и инвалидско осигурање (20-одбачено, 70-одбијено, 268-обустављен поступак, 7-утврђен прекид поступка, 25-уважена).

2022. година: 2932 решених предмета са основом спора ћутање управе против Покрајинског фонда за пензијско и инвалидско осигурање (10-одбачено, 35-одбијено, 173-обустављен поступак, 1-решен на други начин, 1-утврђен прекид поступка, 73-уважена).

2023. година: 163 решених предмета са основом спора ћутање управе против Покрајинског фонда за пензијско и инвалидско осигурање (12 - одбачено, 30 - одбијено, 61 - обустављен поступак, 4 - поступка прекинута, 56 - уважена).

Година пријема предмета: Број примљених предмета:

 2010 791

 2011 714

 2012 837

3. Број тужби-предмета против Републичког фонда за пензијско и инвалидско осигурање-Дирекција фонда, Одељење Нови Сад са основом спора ћутање управе, по годинама:

Година пријема предмета: Број примљених предмета:

 2021 136

 2022 1733

 2023 783

Број решених предмета против Републичког фонда за пензијско и инвалидско осигурање -Дирекција фонда, Одељење Нови Сад, са основом спора ћутање управе, по годинама:

2021. година: 1 решен предмет против Републичког фонда за пензијско и инвалидско осигурање - Дирекција фонда, Одељење Нови Сад са основом спора ћутање управе (1-обустављен поступак).

2022. година: 187 решених предмета против Републичког фонда за пензијско и инвалидско осигурање - Дирекција фонда, Одељење Нови Сад са основом спора ћутање управе (8-одбачено, 21-одбијено, 152-обустављен поступак, 4-утврђује се прекид поступка, 2-уваженe).

2023. година: 430 решених предмета против Републичког фонда за пензијско и инвалидско осигурање - Дирекција фонда, Одељење Нови Сад са основом спора ћутање управе (13 - одбачено, 66 - одбијено, 284 - обустављен поступак, 10 - утврђен прекид поступка, 56 уважених).

**ТРОШКОВИ КОЈЕ ЈЕ ТУЖЕНИ РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГРАЊЕ ОБАВЕЗАН ДА ИСПЛАТИ ТУЖИОЦИМА КОЈИ СУ ИМАЛИ ПУНОМОЋНИКЕ У УПРАВНИМ СПОРОВИМА ЧИЈИ ЈЕ ОСНОВ БИО ЋУТАЊЕ УПРАВЕ ПО ГОДИНАМА, ПРЕМА ПОДАЦИМА РФПИО**

Одговарајући на захтев Савета за достављање информација од јавног значаја колики је број управних спорова у којима је тужен РФПИО, чији је основ ,,ћутање управе“, заједно са трошковима управних спорова које је РФПИО обавезан да исплати странкама које су у управним споровима заступали адвокати, Савету је достављена информација[[5]](#footnote-5) о укупном броју тужби због ћутања управе од 2013. године закључно са 30. 09. 2023 године.

У табеларном прегледу који је достављен Савету од стране Дирекције Републичког фонда за пензијско и инвалидско осигурање обухваћен је укупан број управних спорова чији је основ ћутање управе у којима су против тужене Дирекције Републичког фонда за пензијско и инвалидско осигурање поднете тужбе због ћутања управе Управном суду у наведеном периоду. Табеларни преглед укупног броја тужби због ћутања управе по годинама закључно са 30. 09. 2023. године, по подацима РФПИО

|  |
| --- |
| УКУПАН БРОЈ ТУЖБИ ЗБОГ ЋУТАЊА УПРАВЕ ПО ГОДИНАМА ЗАКЉУЧНО СА 30.09.2023. ГОДИНЕ  |
| ГОДИНА | УКУПАН БРОЈ |
| 2013 |  127 |
| 2014 |  3417 |
| 2015 |  2340 |
| 2016 |  784 |
| 2017 |  2624 |
| 2018 |  4551 |
| 2019 |  3937 |
| 2020 |  6394 |
| 2021 |  13339 |
| 2022 | 25466 |
| 2023 | 44186 |

Поред достављене табеле у одговору РФПИО је наведено да се не води аналитичка евиденција управних спорова по врсти основа, те да Фонд не располаже податком о трошковима управних спорова чији је основ ћутање управе, као и да се у периоду од 2013. до 2018. године није водила посебна евиденција трошкова управних спорова, те да је у пословним књигама Фонда од 2019. године успостављена евиденција која обезбеђује податке о трошковима управних спорова, која обухвата укупне трошкове управних спорова по свим основама, укључујући накнаду штете, извршне трошкове и трошкове пред јавним извршитељима, уколико се наплата врши принудним путем.

Табеларни преглед укупних трошкова управних спорова по свим врстама, по годинама за период од 01. 01. 2019. године до 30. 09. 2023. године:

|  |  |
| --- | --- |
| ПЕРИОД/ГОДИНА | ИЗНОС УКУПНИХ ТРОШКОВА |
| 2019 |  172.495.811,83 |
| 2020 |  225.226.334,48 |
| 2021 |  355.087.762,76 |
| 2022 |  400.088.014,42 |
| 01.- 30.09.2023. |  463.798.634,13 |
| UKUPNO |  1.616.696.557,62  |

**ТРОШКОВИ УПРАВНИХ СПОРОВА ЧИЈИ ЈЕ ОСНОВ ЋУТАЊЕ УПРАВЕ НА КОЈЕ ЈЕ ОБАВЕЗАН РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ, ПРЕМА АНАЛИЗИ САВЕТА**

Имајући у виду да је Републички фонд за пензијско и инвалидско осигурање обавестио Савет да не располаже подацима о трошковима управних спорова у којима је тужен РФПИО по основу ћутања управе, већ само податке о укупним трошковима управних спорова по свим основама од 2019. до 30. 09. 2023. године, Савет је анализирајући податке које је добио од стране Управног суда о броју управних спорова са основом ћутања управе у којима је тужен РФПИО и начином њиховог решавања, био принуђен да самостално израчуна трошкове управних спорова, узимајући у обзир само Пресуде или Решења Управног суда према којима је РФПИО као тужена странка обавезан на накнаду трошкова управног спора.

У колонама на левој страни табеле описан je начин на који су ови предмети решени: одбијен, уважен и обустављен поступак. Број предмета помножен је са износом трошкова који за предмете који су одбијени и уважени износи 16.500 динара, док за предмете у којима је обустављен поступак износи 24.750 динара. Сви износи изражени су у динарима (РСД).

Трошкови управних спорова са основом ћутање управе, на које је обавезан РФПИО да плати, су дати према старој адвокатској тарифи, која је 2023. године увећана за скоро 50%.

Такође, у трошкове управних спорова у којима је тужни РФПИО обавезан да исплати странкама које су заступали адвокати, Савет није уврстио извршне трошкове и трошкове пред јавним извшитељима у поступцима принудне наплате, као ни трошкове законске затезне камате.

1. ДИРЕКЦИЈА РЕПУБЛИЧКОГ ФОНДА ЗА ПЕНЗИЈСКО

 И ИНВАЛИДСКО ОСИГУРАЊЕ

|  |  |  |  |  |
| --- | --- | --- | --- | --- |
|   | 2010 |   |   | 0 |
|   | 2011 |   |   | 0 |
|   | 2012 |   |   |   |
| ОДБИЈЕНО | 4 | 16.500,00 | 66.000,00 |   |
| УВАЖЕНО | 3 | 16.500,00 | 49.500,00 |   |
| УКУПНО |   |   | 115.500,00 | 115.500,00 |
|   | 2013 |   |   |   |
| ОДБИЈЕНО | 8 | 16.500,00 | 132.000,00 |   |
| УВАЖЕНО | 18 | 16.500,00 | 297.000,00 |   |
| ОБУСТАВА | 10 | 24.750,00 | 247.500,00 |   |
| УКУПНО |   |   | 676.500,00 | 676.500,00 |
|   | 2014 |   |   |   |
| ОДБИЈЕНО | 7 | 16.500,00 | 115.500,00 |   |
| УВАЖЕНО | 26 | 16.500,00 | 429.000,00 |   |
| ОБУСТАВА | 34 | 24.750,00 | 841.500,00 |   |
| УКУПНО |   |   | 1.386.000,00 | 1.386.000,00 |
|   | 2015 |   |   |   |
| ОДБИЈЕНО | 38 | 16.500,00 | 627.000,00 |   |
| УВАЖЕНО | 279 | 16.500,00 | 4.603.500,00 |   |
| ОБУСТАВА | 526 | 24.750,00 | 13.018.500,00 |   |
| УКУПНО |   |   | 18.249.000,00 | 18.249.000,00 |
|   | 2016 |   |   |   |
| ОДБИЈЕНО | 46 | 16.500,00 | 759.000,00 |   |
| УВАЖЕНО | 757 | 16.500,00 | 12.490.500,00 |   |
| ОБУСТАВА | 1117 | 24.750,00 | 27.645.750,00 |   |
| УКУПНО |   |   | 40.895.250,00 | 40.895.250,00 |
|   | 2017 |   |   |   |
| ОДБИЈЕНО | 143 | 16.500,00 | 2.359.500,00 |   |
| УВАЖЕНО | 740 | 16.500,00 | 12.210.000,00 |   |
| ОБУСТАВА | 1121 | 24.750,00 | 27.744.750,00 |   |
| УКУПНО |   |   | 42.314.250,00 | 42.314.250,00 |
|   | 2018 |   |   |   |
| ОДБИЈЕНО | 339 | 16.500,00 | 5.593.500,00 |   |
| УВАЖЕНО | 237 | 16.500,00 | 3.910.500,00 |   |
| ОБУСТАВА | 1346 | 24.750,00 | 33.313.500,00 |   |
| УКУПНО |   |   | 42.817.500,00 | 42.817.500,00 |
|   | 2019 |   |   |   |
| ОДБИЈЕНО | 485 | 16.500,00 | 8.002.500.00 |   |
| УВАЖЕНО | 333 | 16.500,00 | 5.494.500,00 |   |
| ОБУСТАВА | 2450 | 24.750,00 | 60.637.500,00 |   |
| УКУПНО |   |   | 74.134.500,00 | 74.134.500,00 |
|   | 2020 |   |   |   |
| ОДБИЈЕНО | 466 | 16.500,00 | 7.689.000,00 |   |
| УВАЖЕНО | 310 | 16.500,00 | 5.115.000,00 |   |
| ОБУСТАВА | 2847 | 24.750,00 | 70.463.250,00 |   |
| УКУПНО |   |   | 83.267.250,00 | 83.267.250,00 |
|   | 2021 |   |   |   |
| ОДБИЈЕНО | 620 | 16.500,00 | 10.230.000,00 |   |
| УВАЖЕНО | 734 | 16.500,00 | 12.111.000,00 |   |
| ОБУСТАВА | 5393 | 24.750,00 | 133.476.750,00 |   |
| УКУПНО |   |   | 155.817.750,00 | 155.817.750,00 |
|   | 2022 |   |   |   |
| ОДБИЈЕНО | 343 | 16.500,00 | 5.659.500,00 |   |
| УВАЖЕНО | 1864 | 16.500,00 | 30.756.000,00 |   |
| ОБУСТАВА | 5403 | 24.750,00 | 133.724.250,00 |   |
| УКУПНО |   |   | 170.139.750,00 | 170.139.750,00 |
|   | 2023 |   |   |   |
| ОДБИЈЕНО | 568 | 16.500,00 | 9.372.000,00 |   |
| УВАЖЕНО | 2559 | 16.500,00 | 42.233.500,00 |   |
| ОБУСТАВА | 5955 | 24.750,00 | 147.386.250,00 |   |
| УКУПНО |   |   | 198.981.750,00 | 198.981.750,00 |
| УКУПНО |   |   |   | 828.795.000,00 |

1. ПОКРАЈИНСКИ ФОНД ЗА ПЕНЗИЈСКО И

 ИНВАЛИДСКО ОСИГУРАЊЕ

|  |  |  |  |  |
| --- | --- | --- | --- | --- |
|   | 2010 |   |   | 0 |
|   | 2011 |   |   | 0 |
|   | 2012 |   |   | 0 |
|   | 2013 |   |   |   |
| УВАЖЕНО | 1 | 16.500,00 | 16.500,00 | 16.500,00 |
|   | 2014 |   |   | 0 |
|   | 2015 |   |   |   |
| ОДБИЈЕНО | 12 | 16.500,00 | 198.000,00 |   |
| УВАЖЕНО | 123 | 16.500,00 | 2.029.500,00 |   |
| ОБУСТАВА | 13 | 24.750,00 | 321.750,00 |   |
| **УКУПНО** |   |   | 2.549.250,00 | 2.549.250,00 |
|   | 2016 |   |   |   |
| ОДБИЈЕНО | 9 | 16.500,00 | 148.500,00 |   |
| УВАЖЕНО | 116 | 16.500,00 | 1.914.000,00 |   |
| ОБУСТАВА | 38 | 24.750,00 | 940.500,00 |   |
| **УКУПНО** |  |   | 3.003.000,00 | 3.003.000,00 |
|   | 2017 |   |   |   |
| ОДБИЈЕНО | 112 | 16.500,00 | 1.848.000,00 |   |
| УВАЖЕНО | 121 | 16.500,00 | 1.996.500,00 |   |
| ОБУСТАВА | 211 | 24.750,00 | 5.222.250,00 |   |
| **УКУПНО** |   |   | 9.066.750,00 | 9.066.750,00 |
|   | 2018 |   |   |   |
| ОДБИЈЕНО | 105 | 16.500,00 | 1.732.500,00 |   |
| УВАЖЕНО | 33 | 16.500,00 | 544.500,00 |   |
| ОБУСТАВА | 365 | 24.750,00 | 9.033.750,00 |   |
| **УКУПНО** |   |   | 11.310.750,00 | 11.310.750,00 |
|   | 2019 |   |   |   |
| ОДБИЈЕНО | 129 | 16.500,00 | 2.128.500,00 |   |
| УВАЖЕНО | 53 | 16.500,00 | 874.500,00 |   |
| ОБУСТАВА | 457 | 24.750,00 | 11.310.750,00 |   |
| **УКУПНО** |   |   | 14.313.750,00 | 14.313.750,00 |
|   | 2020 |   |   |   |
| ОДБИЈЕНО | 99 | 16.500,00 | 1.633.500,00 |   |
| УВАЖЕНО | 33 | 16.500,00 | 544.500,00 |   |
| ОБУСТАВА | 397 | 24.750,00 | 9.825.750,00 |   |
| **УКУПНО** |   |   | 12.003.750,00 | 12.003.750,00 |
|   | 2021 |   |   |   |
| ОДБИЈЕНО | 70 | 16.500,00 | 1.155.000,00 |   |
| УВАЖЕНО | 25 | 16.500,00 | 412.500,00 |   |
| ОБУСТАВА | 268 | 24.750,00 | 6.633.000,00 |   |
| **УКУПНО** |   |   | 8.200.500,00 | 8.200.500,00 |
|   | 2022 |   |   |   |
| ОДБИЈЕНО | 35 | 16.500,00 | 577.500,00 |   |
| УВАЖЕНО | 73 | 16.500,00 | 1.204.500,00 |   |
| ОБУСТАВА | 173 | 24.750,00 | 4.281.750,00 |   |
| **УКУПНО** |   |   | 6.063.750,00 | 6.063.750,00 |
|   | 2023 |   |   |   |
| ОДБИЈЕНО | 30 | 16.500,00 | 495.000,00 |   |
| УВАЖЕНО | 56 | 16.500,00 | 924.000,00 |   |
| ОБУСТАВА | 61 | 24.750,00 | 1.509.750,00 |   |
| УКУПНО |   |   | 2.928.750,00 | 2.928.750,00 |
|  **УКУПНО** |   |   |   | 69.456.750,00 |

1. РЕПУБЛИЧКИ ФОНД ЗА ПЕНЗИЈСКО И

ИНВАЛИДСКО ОСИГУРАЊЕ – ДИРЕКЦИЈА

 ФОНДА, ОДЕЉЕЊЕ НОВИ САД

|  |  |  |  |  |
| --- | --- | --- | --- | --- |
|   | 2021 |   |   |   |
| ОБУСТАВА | 1 | 24.750,00 |  |   |
| УКУПНО |   |   | 24.750,00 | 24.750,00 |
|   | 2022 |   |   |   |
| ОДБИЈЕНО | 21 | 16.500,00 | 346.500,00 |   |
| УВАЖЕНО | 2 | 16.500,00 | 33.000,00 |   |
| ОБУСТАВА | 152 | 24.750,00 | 3.762.000,00 |   |
| УКУПНО |   |   | 4.141.500,00 | 4.141.500,00 |
|   | 2023 |   |   |   |
| ОДБИЈЕНО | 66 | 16.500,00 | 1,089.000,00 |   |
| УВАЖЕНО | 56 | 16.500,00 | 924.000,00 |   |
| ОБУСТАВА | 284 | 24.750,00 | 7.029.000,00 |   |
| УКУПНО |   |   | 9.042.000,00 | 9.042.000,00 |
| УКУПНО |   |   |   | 13.208.250,00 |

Укупан износ, када се саберу износи са ове три табеле који обухватају трошкове управних спорова чији је основ ћутање управе, Дирекције Републичког фонда за пензијско и инвалидско осигурање, Покрајинског фонда за пензијско и инвалидско осигурање и Републичког фонда за пензијско и инвалидско осигурање - Дирекција фонда, Одељење Нови Сад, према анализи Савета износи 911.460.000,00 динара, без трошкова извршних поступака, јавних извршитеља и законске затезне камате.

**ОТЕЖАН РАД УПРАВНОГ СУДА ЗБОГ ОГРОМНОГ БРОЈА УПРАВНИХ СПОРОВА ЧИЈИ ЈЕ ОСНОВ ЋУТАЊЕ УПРАВЕ, ПРЕСВАСХОДНО СПОРОВА У КОЈИМА ЈЕ ТУЖЕН РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ**

Тенденција раста управних спорова чији је основ ћутање управе у последњих десет година, а нарочито од 2019. године довео је до ситуације у којој је Управни суд увео посебан уписник са ознаком „У ћу” за ову врсту предмета. У Управном суду предмети због ћутања управе су се водили у генералном уписнику са ознаком „У” до краја 2022. године, да би од тада због енормно великог броја такве врсте управних спорова био уведен посебан уписник са ознаком „У ћу”, што најбоље говори у прилог чињеници да је рад Управног суда тиме отежан, а чиме је угрожено и његово функционисање и деловање као суда.

Када се има у виду да је у периоду од 2013. до 2023. године број ове врсте управних спорова увећан 1000 пута, те уколико се настави са тренутним трендом раста и дуплирањем броја ове врсте управних спорова из године у годину, 2024. године можемо претпоставити 100,000 нових тужби, уз дуплирања броја нових тужби у свакој наредној години.

Такође, када се има виду одговор који је Савет добио од РФПИО према којем Фонд не води засебну евиденцију трошкова управних спорова чији је основ ,,ћутање управе”, већ само износ укупних трошкова свих врста управних спорова у којима је тужен РФПИО који од 2019. до 30. 09. 2023. године износе скоро две милијарде динара[[6]](#footnote-6), број свих управних спорова у којима је тужен РФПИО је дакле далеко већи, те је неопходно да се уочени тренд раста ове врсте спорова у најкраћем временском року спречи, како не би дошли у ситуацију да Управни суд буде објективно спречен да функционише као суд, односно да суди у управним споровима и врши друге послове одређене законом.

**ЗАКЉУЧАК**

Из наведених чињеница које су биле предмет овог Извештаја Савет указује на више закључака који проистичу из чињеничног стања и доказа којима је располагао приликом рада на предметном Извештају и то:

- да је неажурност и несавесност у раду РФПИО у погледу захтева странака за остваривање њихових права из пензијског и инвалидског осигурања, довела до рапидног раста управних спорова са основом ћутање управе, чији се број од 2012. године до данас увећао за чак хиљаду пута;

- да се број управних спорова чији је основ ћутање управе само у року од пет година, дакле од 2019. до октобра 2023. године удесетостручио, односно да се са 3.937 спорова, увећао на 44.186 спорова (према подацима РФПИО);

- да је РФПИО претрпео материјалну штету сносећи трошкове управних спорова поводом ћутање управе, чија је висина 911.460.000,00 динара (деветсто једанаест милиона четристо шездесет хиљада динара), а заједно са трошковима извршења и каматама достижу око 1 милијарде динара;

- да су рад и функционисање Управног суда због енормно великог броја предмета чији је основ ћутање управе у којима је тужени РФПИО, отежани;

- да је укупна материјална штета коју је РФПИО претрпео надокнађујући тужиоцима трошкове поступка поводом изгубљених управних спорова по свим основама, у периоду од 2019. до 30. 09. 2023, достигла висину од 1.616.696.557,62 динара[[7]](#footnote-7) (једна милијарде шест стотина шеснаест милиона, шесто деведесет шест хиљада, пет стотина педесет седам динара) без извршних трошкова и трошкова законске затезне камате.

- да постоје поговарања како несавесност и неажурност у раду Фонда, није искључиви узрочник пораста управних спорова, већ да томе доприносе НН радници Фонда свесно, у договору са осигураницима, намерно проузрокујући ћутање управе, нечињењем - непоступањем у предметима, у намери да се „укалкулишу” у изазване судске трошкове поводом вођења управног спора;

- да одговорност за штету, поред несавесних радника, сноси и руководство Фонда које, иако је од стране стручне службе фонда благовремено од 2018. године у више наврата упозоравано о незаконитим појавама и предлозима за њихово решавање, није ништа предузело у циљу спречавања таквих незаконитости и својим нечињењем допринело увећању штете;

- да се даљи тренд раста броја ове врсте управних спорова може спречити двојако, са једне стране бољом организацијом самог Фонда и бољом ефикасношћу његовог рада, а са друге стране процесуирањем одговорних лица у Фонду, укључујући и подношење кривичних пријава;

- да је неопходно утврдити материјалну одговорност запослених у РФПИО.

**ПРЕПОРУКЕ:**

Савет предлаже Влади Републике Србије:

* Да наложи Министарству за рад, запошљавање, борачка и социјална питања, с обзиром да је укинут Надзорни одбор Републичког фонда за пензијско и инвалидско осигурање, да изврши надзор над законитошћу рада Фонда и његовог непоступања који за последицу има огроман број тужби чији је основ ћутање управе у којима је тужена Дирекција РФПИО.
* Да Управни одбор Републичког фонда за пензијско и инвалидско осигурање, чији већински састав сачињавају чланови које бира Влада Републике Србије, приликом усвајања извештаја о раду и извештаја о финансијском пословању Фонда, утврди да ли постоји одговорност директора и руководства РФПИО за непоступање и незаконитост у раду фонда као разлогом за подношење тужби због ћутања управе и њихових трошкова, као и укупних трошкова свих врста управних спорова, поводом којих је РФПИО обавезан да у периоду од 2019. до октобра 2023. године исплати износ од 1.616.696.557,62 динара, те да у складу са тим предузме законом и Статутом фонда одговарајуће радње.

 ПРЕДСЕДНИК САВЕТА

 Проф. др Мирослав Милићевић

1. Закон о управним споровима ("Сл. гласник РС", бр. 111/2009) [↑](#footnote-ref-1)
2. Дописи запослених у Дирекцији РФПИО упућени руководству Дирекције којима се указује на злоупотребе појединих адвоката, са предлозима за предузимање одговарајућих законом прописаних радњи [↑](#footnote-ref-2)
3. Одговор РФПИО под ознаком 72/ 07-9213/2023-1 од 3.11.2023. године [↑](#footnote-ref-3)
4. Одговор Управног суда под ознаком Су II-17а 61/23 од 11.08.2023. године и Су II-17а 82/23 од 17.11.2023. године и Су II-17а 13/24 од 26.02.2024 [↑](#footnote-ref-4)
5. Одговор РФПИО под ознаком 72/ 07-9213/2023-1 од 3.11.2023. године [↑](#footnote-ref-5)
6. Одговор РФПИО под ознаком 72/ 07-9213/2023-1 од 3.11.2023. године [↑](#footnote-ref-6)
7. Одговор РФПИО под ознаком 72/ 07-9213/2023-1 од 3.11.2023. године [↑](#footnote-ref-7)